Valentin Weigel

Valentin Weigel (født 7. august 1533 i Naundorf i Sachsen, død 10. juni 1588 i Zschopau) var en tysk teosof og mystiker.  

Han levde et relativt anonymt liv som menighetsprest i Zschopau det meste av sitt liv, uten å agitere offentlig for sin lære, og hans skrifter ble ikke utgitt før etter hans død. 

Weigel utviklet en spiritualistisk tenkning, inspirert av Johannes Tauler, Mester Eckhart og Paracelsus. Hans teologi ble utviklet i en tid da lutherdommen var i ferd med å stivne, eller institusjonalisere seg. For Weigel var ikke nåden noe som kom til menneskene utenfra; han la vekt på gjenfødelsen av det indre menneske. Hans lære om himmel og helvete som en mental tilstand hos hver enkelt representerer en nesten panteistisk forståelse. Et utdrag fra hans Dialog om kristendommen er utgitt i antologien Vestens mystikk, 2005. I dialogen representerer «Predikanten» den offisielle lutherdommen, mens «Tilhøreren» uttrykker Weigels ideer om den indre gjenfødelse.Kilde for vurderingene i dette avsnittet er Jan-Erik Ebbestad Hansens innledning til Vestens mystikk, 2005

Hans tilhengere dannet en egen sekt, kalt weigelianerne.Nordisk familjebok, 1913

 Referanser 

Kategori:Tyske teologer
Kategori:Tyske lutherske prester
Kategori:Protestantiske mystikere
Kategori:Religiøse lærere og filosofer representert i bokserien Verdens hellige skrifter
Kategori:Personer fra Landkreis Meissen
Kategori:Fødsler i 1533
Kategori:Dødsfall i 1588